Albany
        
         (by i Georgia, USA)
Store norske leksikon,Geografi,Verdens geografi,Nord- og Mellom-Amerika,USAs geografi,Byer i USA
Albany er en by i den sørvestre delen av Georgia, USA. Byen er senter i et rikt jordbruksdistrikt med dyrking av peanøtter (jordnøtter), pekannøtter og bomull. Albany kalles «The Pecan Capital of the World». I byen finnes også produksjon av landbruksmaskiner og deler til flyindustrien.
Albany ble grunnlagt i 1836 som et viktig marked for bomull. I borgerrettsbevegelsen i 1960-årene var byen en sentral arena, i november 1961 ble «Albany Movement» stiftet, en ikke-voldelig bevegelse hvor blant andre Martin Luther King var aktiv. Albany var et av de første stedene hvor sit-ins, «sitt-ned-demonstrasjoner» ble brukt som et middel i protestene. Les mer i Store norske leksikon Georgia – delstat i USA økonomi og næringsliv i USA borgerrettsbevegelsen USAs historie USAs historie fra 1945 til 2001